《黄鹤楼》
宋代·吴炯

黄鹤楼头秋日阴，客中扶病强登临。东南野色分吴楚，江汉涛声自古今。

泽国秋高红叶少，乡关天远白云深。仙人玉笛无消息，但听萧萧万户砧。

作者简介：吴炯，永兴（今湖北阳新）人。则礼子。高宗绍兴十三年（一一四三）由枢密院编修官出提举浙西茶盐（《建炎以来系年要录》卷一四九）。十五年，改两浙转运判官（同上书卷一五四）。二十二年，为成都路转运副使，次年，改知荆南府（同上书卷一六三、一六五）。未几卒。有《五总志》一卷，事见《仪顾堂题跋》卷八《五总志跋》。今录诗二首。